CELEX: 62011TN0199
Language: hu
Date: 2011-03-30 00:00:00
Title: T-199/11. sz. ügy: Az F-132/07. sz., Strack kontra Bizottság ügyben 2011. január 20-án hozott ítélet ellen Guido Strack által 2011. március 30-án benyújtott fellebbezés

6.8.2011   
            
            
               HU
            
            
               Az Európai Unió Hivatalos Lapja
            
            
               C 232/30
            
         Az F-132/07. sz., Strack kontra Bizottság ügyben 2011. január 20-án hozott ítélet ellen Guido Strack által 2011. március 30-án benyújtott fellebbezés
   (T-199/11. sz. ügy)
   2011/C 232/54
   Az eljárás nyelve: német
   
      Felek
   
   
      Fellebbező: Guido Strack (képviselő: H. Tettenborn Rechtsanwalt)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Törvényszék teljes egészében helyezze hatályon kívül az Európai Unió Közszolgálati Törvényszékének (második tanács) F-132/07. sz. ügyben 2011. január 20-án hozott ítéletét, és adjon helyt a fellebbező ezen eljárásban előterjesztett kérelmeinek;
            
         
               —
            
            
               a Törvényszék helyezze hatályon kívül az Európai Unió Közszolgálati Törvényszékének (második tanács) F-132/07. sz. ügyben 2009. szeptember 17-én hozott végzését annyiban, amennyiben elutasította a fellebbező mulasztási ítélet hozatala iránti kérelmét;
            
         
               —
            
            
               a Törvényszék helyezze hatályon kívül az Európai Unió Közszolgálati Törvényszékének azon határozatait, amellyel az eredetileg az első tanácsra szignált F-132/07. sz. ügyet később a második tanácsra szignálta;
            
         
               —
            
            
               a Törvényszék semmisítse meg a Bizottság 2007. július 23-i határozatát és az azt kiegészítő, 2007. augusztus 9-i és 2007. november 9-i hallgatólagos határozatokat, valamint a 2007. november 9-i határozatot annyiban, amennyiben azok megtagadták a fellebbező 2007. április 9-i, 2007. május 11-i és 2007. október 11-i, iratok nyilvánosságra hozatala (minden jogi szempontból, különösen a személyzeti szabályzat 17., 17a., 19. és 24. cikkére és esetleges adatvédelmi rendelkezésekre tekintettel) és a Bizottság (korábbi) biztosaival szemben büntető feljelentés tétele iránti kérelmeit;
            
         
               —
            
            
               a Törvényszék kötelezze a Bizottságot arra, hogy fizessen a fellebbezőnek legalább 10 000 euró kártérítést a neki a megsemmisíteni kért határozatokkal neki okozott egészségügyi és nem vagyoni károk megtérítéseként;
            
         
               —
            
            
               a Törvényszék a Bizottságot kötelezze az összes költség viselésére;
            
         
               —
            
            
               a fellebbező továbbá az Európai Emberi Jogi Bíróság ítélkezési gyakorlata alapján legalább 2 000 euró kártérítést kér az eljárás túlzott elhúzódása miatt, amely kártérítés pontos összegének megállapítását a bíróság mérlegelésére bízza.
            
         
      Jogalapok és fontosabb érvek
   
   Fellebbezésének alátámasztására a fellebbező 20 jogalapot hoz fel.
   Többek között a következő jogalapokra hivatkozik: a vitatott határozatokat hozó ítélkező testület hatáskörének hiánya; a mulasztási ítélet meghozatala megtagadásának jogellenessége; a Bizottság rendelkezésére álló határidő meghosszabbításának jogellenessége; a kereset kiterjesztésének megtagadása; az ügy felek közötti más ügyekkel való egyesítésének elmaradása; a tényállás téves bemutatása a tárgyalásra készített jelentésben és a megfellebbezett ítéletben; az előadó bíró elfogultsága; a Közszolgálati Törvényszék nyelvhasználatra vonatkozó szabályainak megsértése, és a fellebbezővel szemben nyelvhasználaton alapuló hátrányos megkülönböztetés valamint az eljárási iratok lefordításának elmaradása.
   A fellebbező továbbá azt állítja, hogy a Közszolgálati Törvényszék tévesen alkalmazta a jogot, és nem indokolta megfelelően ítéletét. Ennek alátámasztására többek között az Európai Unió személyzeti szabályzata 11., 17., 17a., 19., 25. és 90. valamint azt követő cikkeire, az emberi jogok és alapvető szabadságok védelméről szóló európai egyezmény 6., 10. és 13. cikkére, az Európai Unió Alapjogi Chartájának 11., 41., 47. és 52. cikkére hivatkozik.